armvectores/hy_wikipedia_2023 huggingface dataset:
Իսպանացի կիթառահար

Իսպանացի կիթառահար (ֆր.՝ Le Chanteur espagnol, անգլ.՝ The Spanish Singer), ֆրանսիացի նկարիչ Էդուարդ Մանեի (Édouard Manet, 1832-1883) կտավը՝ ստեղծված 1860 թվականին։ Պատկանում է Նյու Յորքի Մետրոպոլիտեն թանգարանին։ Նկարի չափերն են՝ 147,3×114,3 սմ։ Գրականության մեջ գործածվում է նաև «Գիտերերո» (ֆր.՝ Le guitarrero, իսպ.՝ El guitarrero) խորագիրը։


== Պատմություն ==
«Իսպանացի կիթառահար» կտավը և նկարչի ծնողների դիմանկարը («Օգյուստ և Էժեն Մանեները՝ նկարչի ծնողները», 1860) Էդուարդ Մանեի առաջին նկաներն էին, որ ընդունվեցին Փարիզի սալոնի հանձնաժողովի կողմից։ Երկու նկարն էլ ցուցադրվել են Փարիզի սալոնում 1861 թվականին, և «Իսպանացի կիթառահար» կտավն ստացել է դրական արձագանքներ (ֆր.՝ mention honorable):
1872 թվականի հունվարին նկարը գնել է ֆրանսիացի հավաքորդ Պոլ Դյուրան-Ռյուելը (Paul Durand-Ruel), ով կտավի համար վճարեց 3000 ֆրանկ։ 1873 թվականի հունվարին նկարը 7000 ֆրանկով վաճառվեց ֆրանսիացի օպերային երգիչ և նկարների հավաքորդ Ժան Բատիստ Ֆորին (Jean-Baptiste Faure)։ 1906 թվականին նկարը կրկին գնեց Պոլ Դյուրան-Ռյուելը, ով այս անգամ վճարեց 20000 ֆրանկ։ 1907 թվականի մայիսին նկարը 150000 ֆրանկով վաճառվեց Ուիլյամ Չյորչ Օսբորնին (William Church Osborn, 1862-1951), ով Նյու Յորքից էր։ 1949 թվականին Օսբորնը նկարը նվիրել է Մետրոպոլիտեն թանգարանին։


== Նկարագրություն ==
Որպես բնորդ Էդուարդ Մանեն հրավիրել է իսպանացու։ Իսպանացի կիթառահարը պատկերված է փայտե հասարակ նստարանի վրա նստած. նա կիթառ է նվագում ու երգում։ Նկարն ստեղծված է Դիեգո Վելասկեսի վաղ ստեղծագործությունների ոճով, որոնցում պատկերված են ժողովրդի կենցաղը ներկայացնող տեսարաններ։ Մանեն նկարի վրա աշխատել է իր արվեստանոցում։ Նա նակրել է շատ արագ ու սկզբում չի էլ նկատել, որ կիթառիստին նկարել է ձախ ձեռքով նվագելիս։ Սակայն հետո ոչինչ չի փոխել։


== Արձագանքներ ==
Ֆրանսիացի բանաստեղծ և քննադատ Թեոֆիլ Գոթիեն նկարի մասին ասել է.


== Տես նաև ==
Էդուար Մանեի նկարների ցանկ(անգլ.)


== Ծանոթագրություններ ==
Տոդոր Կաբլեշկով

Տոդոր Կաբլեշկով (Тодор Каблешков) (հունվարի 13, 1851(1851-01-13), Կոպրիվշիտիցա, Սոֆիայի մարզ, Բուլղարիա - հունիսի 16, 1876(1876-06-16), Գաբրոբո, Բուլղարիա), 19-րդ դարի բուլղարացի հեղափոխական և ապրիլյան ապստամբության առաջնորդներից մեկը։
Ծնվել է Կոպրիվշտիցայում հարուստ ընտանիքում, սովորել է իր հայրենի քաղաքում, ապա 1864-1867 թվականներին՝ Պլովդիվում, իսկ 1867 թվականին հիմնադրել է Զորա կրթական հասարակությունը։ Նա շարունակել է իր կրթությունը Ստամբուլի Գալաթասարայի վարժարանում, սակայն հիվանդության պատճառով ստիպված է եղել վերադառնալ Կոպրիվշտիցա։ 1873 թվականին Էդիրնեում աշխատել է որպես հեռագրային օպերատոր, այնուհետև Պազարջիկի մոտակայքում գտնվող կայանի աշխատող, որտեղ զբաղվել է մշակութային և կրթական գործունեությամբ։
Կաբլեշկովը 1876 թվականին սկզբին վերադարձել է Կոպրիվշտիցա և ներգրավվել հեղափոխական աշխատանքին։ Նա նշանակվել է Կոպրիշտիցայի տեղական հեղափոխական կոմիտեի ղեկավար և Պանագյուրիշտե հեղափոխական շրջանի փաստաբանի տեղակալ։ Նա առաջինն էր 1876 թվականի ապրիլի 20-ին հայտարարել ապրիլյան ապստամբության մասին և Պանագյուրիշտեի հեղափոխական շրջանի հայտնի արյունոտ նամակի հեղինակն է։ Կաբլեշկովը Կոպրիվշտիցայի ռազմական խորհրդի ղեկավարն էր և ջոկատի առաջնորդը Պանայոտ Վոլովի հետ միասին, որի հետ նա շրջել է մոտակա գյուղերը։
Օսմանյան կայսրության իշխանությունների կողմից ճնշում գործադրելու հետևանքով, Կաբլեշկովը փախչել է մի փոքրիկ խմբի հետ Ստարա Պլանինայի լեռներ։ Նա կալանավորվել է Տրոյանի մոտ և հետագայում խոշտանգվել Լաչովի և Վելիկո Տիռնովոյի բանտերում։ Տոդոր Կաբլեշկովը, ի վերջո, ինքնասպանություն է գործել Գաբրովոյի ոստիկանության գրասենյակում 25 տարեկան հասակում։
Տոդոր Կաբլեշկովը հիշվում է որպես բուլղար խիզախ հեղափոխականներից մեկը, հատկապես հաշվի առնելով այն երիտասարդ տարիքը, երբ նա մտավ հեղափոխական շարժման մեջ։ Նրա տունը Կոպրիվշտիցայում  այժմ վերածվել է թանգարանի, այն տեղում, որտեղ Կաբլեշկովը որոշել է ապստամբություն սկսել, կառուցվել է հուշարձան։


== Ծանոթագրություններ ==
Գուջարաթի

Գուջարատի (ինքնանվանումը՝ ગુજરાતી), հնդ-արիական լեզու է։ Գուջարատիով խոսում են Հնդկաստանի հյուսիսարևմտյան մասում։ Լեզվի տիրապետողների քանակը 66 միլիոն է 2011 թվականի հաշվարկով։


== Ծանոթագրություններ ==
Բույսերի ճյուղավորում

Բույսերի ճյուղավորում լինում է 2 հիմնական տիպի՝

դիխոտոմիկ
մոնոպոդիալ։ Դիխոտոմիկ կամ եղանաձև ճյուղավորմման դեպքում գագաթային բողբոջը երկատվում է երկու նոր բողբոջի, որից աճում են մոտավորապես հավասար երկարությամբ ու հաստությամբ 2-րդ կարգի ճյուղեր։ Նրանք կարող են ճյուղավորվել և առաջացնել 3-րդ կարգի ճյուղեր և այլն։
Սամարայի երկաթուղային թանգարան

Երկաթուղային տեխնիկայի թանգարան (ռուս.՝ Музей железнодорожной техники), մասնագիտացված թանգարան Սամարայում, գտնվում է Լիտվինովյան փողոցի 332 լիտեր Ա հասցեում։ Թանգարանը հիմնվել է Սամարայի պետական համալսարանի կրթական կորպուսների տարածքում (նախկինում Բեզիմյանկա կայանի երկաթուղային զորքերի 9-րդ բրիգադի հրաձգարան)։


== Պատմություն ==
Թանգարանի ստեղծման նախապատրաստական աշխատանքները սկսվել են սեպտեմբերի 15-ին և ավարտվել երկու ամսվա ընթացքում։ Երկաթուղին նախագծի համար ներդրել է 5 միլիոն ռուբլի։
2010 թվականի նոյեմբերի 9-ին տեղի է ունեցել թանգարանի հանդիսավոր բացումը` նվիրված Կույբիշևի երկաթուղու 136-ամյակին և «Ռուսական երկաթուղիներ» ՓԲԸ-ի հիմնադրման 7-ամյակին։


== Ցուցանմուշներ ==


=== Ենթակառուցվածք ===
Դաշկովո երկաթուղային կայարանը (19-րդ դարի կեսին կառուցված յուրահատուկ կայարանը տեղափոխվել է Դաշկովո կայանից (Պենզայի մարզ)
Լուսազդանշաններ, սլաքներ և  ազդանշանների և ճանապարհային միջոցների նմուշներ
Հնագույն կամրջի տարրեր
Երկաթգծերի նմուշներ


=== Մոտորավագոնային շարժակազմ ===
ЭР200 էլեկտրագնացք ЭР200-252, ЭР200-254 երկու վագոնների կազմում և առջևից գնացող գնացք ЭР200-107
СД № 035 և СМ3 № 256 վագոններ, երկու վագոններն էլ ի սկզբանե ունեցել են СВ սերիան, այնուհետև՝ СД,  ստորին պլատֆորմներին մտնելու համար երկուսի դռներն էլ ձևափոխված են, СМ3 սերիան ստացել են 1956 թ. 3 кВ փոխակերպման արդյունքում։ Համարվում է թանգարանի ամենաթանկարժեք ցուցանմուշներից մեկը, քանի որ նման էլեկտրական ավտովագոնները պահպանվում են միայն Հոկտեմբերյան երկաթուղու թանգարանի հավաքածուում։
Էլեկտրագնացք ЭР2-371, կցովի վագոն, առջևից գնացող և մոտորային վագոններ, նախնական տեսքին չեն բերվել
Դիզելային գնացք ДР1А-310


=== Շոգեքարշեր ===
Չերեպանովների շոգեքարշի մակետ
П36-0232, բերվել է Զլատոուստից (Չելյաբինսկի մարզ) (այնտեղ մնացել են П36-0058 մնացորդները)
Л-0815
ЛВ-0268
ЭР766-80
Еа-2735, մուտք է գործել  2015 թ.


=== Ջերմաքարշեր ===
ТЭП60-1029
ТЭ3-5531
2ТЭ10Л-1364
ЧМЭ3-5188
ТЭМ2-3018
ТГК2-7892
ТУ2-104, նեղուղի, բերվել է մանկական երկաթուղուց


=== Էլեկտրաքարշեր ===
ВЛ22м-442
ВЛ23-401
ВЛ8-1700
ЧС2-817
ЧС4-160
ВЛ10-085,
ВЛ60К-2518, թանգարանի ցուցադրությունում ընդգրկված չէ, գտնվում է հանգարում՝ որպես ուսումնական գնացքաշար


=== Երկաթուղային սայլակ և ճանապարհային տեխնիկա ===
Մոտոդրեզինա ДТ-5 «Պիոներուհի»
АГВ-171
АС1А-2327
АС4-022, ճանապարհային մոտրիս
ЭСО, ռոտորային ձյունամաքրիչ
ДМС-1077
ПЗСМ, գործել է 2015 թ.Ցուցանմուշների զգալի մասը տրամադրվել է Կույբիշևի, Մերձվոլգյան և Հարավային Ուրալի երկաթուղիների կողմից։


== Ծանոթագրություններ ==


== Արտաքին հղումներ ==
В Самаре открылся Музей железнодорожной техники
Без прошлого нет будущего Archived 2016-03-04 at the Wayback Machine.
Վալտիրևո

Վալտիրևո (ռուս.՝ Валтырево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերմնաբանություն

Սերմնաբանություն, գիտություն սերմերի մասին, ուսումնասիրում է սերմի արտաքին և ներքին կառուցվածքը, զարգացումը մայր բույսի վրա բեղմնավորումից մինչև հասունացումը, ապա նոր, ինքնուրույն բույսի առաջացումը։
Տարբերում են բուսաբանական սերմնաբանություն (կայպոլոգիա), ուսումնասիրում է վայրի ֆլորայի սերմերն ու պտուղները, և գյուղատնտեսական սերմնաբանությունը կամ ագրոնոմիական՝ ուսումնասիրում է մշակովի բույսերի սերմերը։ Սերմնաբուծության տեսական հիմքն է։
Գյուղատնտեսական սերմնաբանությունը մշակում է նաև սերմնանյութի ցանքային որակի և բերքատու հատկությունների բարելավման, գնահատման և հսկողության մեթոդները։ Սերմնաբանությունը սերտորեն կապված է բուսաբանության, կենսաքիմիայի, գենետիկայի, բույսերի ֆիզիոլոգիայի և կենսաբանական այլ գիտությունների հետ և օգտվում է դրանց հետազոտության մեթոդներից։
Սերմնաբանության մասին առաջին հիմնարար աշխատանքը լույս է տեսել 1876 թվականին, հեղինակը գերմանացի բուսաբան Ֆ․ Նոբբեն էր։
Բարազան

Բարազան լեռներ Թուրքիայում, Ալաշկերտի դաշտի արևմտյան կողմում։ Կազմում են Շառիան լեռների արևմտյան հատվածը։ Ամռանը այստեղ յայլա են բարձրացել մեծ թվով քրդեր իրենց անասուններով։


== Ծանոթագրություններ ==
Օրանջ շրջան (Վերմոնտ)

Օրանջ շրջան (անգլ.՝ Orange County), ԱՄՆ Վերմոնտ նահանգի 14 վարչական միավորներից մեկը։ Ընդհանուր տարածությունը 1,785 կմ² է, բնակչությունը՝ 28,936 մարդ (2010 թ. տվյալներով)։ Շրջկենտրոնն է Չելսի բնակավայրը։ Կազմավորվել է 1781 թ.։
Կաղապար:Վերմոնտ
Աստերոիդների ցանկ (47501-47600)

Աստերոիդների ցանկ (47401-47500)  • Աստերոիդների ցանկ  • Աստերոիդների ցանկ (47601-47700)
 Աստերոիդների ցանկ (47401-47500)  • Աստերոիդների ցանկ  • Աստերոիդների ցանկ (47601-47700)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Մագնիսամեխանիկական երևույթներ

Մագնիսամեխանիկական երևույթներ, գիրոմագնիսական երևույթներ, երևույթներ, որոնցում դրսևորվում է միկրոմասնիկների (ատոմներ, մոլեկուլներ) մագնիսական և մեխանիկական մոմենտների կապը։ Մագնիսամեխանիկական երևույթների դիտման զանազան փորձեր բերվում են հետևյալ երկու տարբերակներին՝ ա. նմուշի մագնիսացում՝ պտտման ժամանակ, բ. նմուշի պտույտ՝ մագնիսացման դեպքում (մագնիսացումն իրագործվում է արտաքին մագնիսական դաշտի միջոցով)։ Պտտման ժամանակ նմուշի մագնիսացում առաջինը դիտել է ամերիկացի գիտնական Ս. Բարնետը (անգլ.՝S. Barnett, 1873-1956) 1909-ին։ Երկրորդ տարբերակը՝ էյնշտեյնի-դը Հաազի էֆեկտ, 1915-ին հաջողությամբ իրականացրել են Ա. էյնշտեյնը և Վ. դը Տաազը (W. de Haas, 1878-1960)։ Այդ փորձերում չափելով ֆեռոմագնիսական նյութերի ատոմների մագնիսական և մեխանիկական մոմենտների հարաբերությունը (մագնիսամեխանիկական հարաբերություն)՝ ɣ=ge/2mc (e-ն էլեկտրոնի լիցքն է, m-ը՝ զանգվածը, c-ն՝ լույսի արագությունը, իսկ g-ն տվյալ նյութի համար հաստատուն մեծություն է և կոչվում է g-ֆակտոր), գնահատվել է g-ֆակտորի թվային արժեքը, որն աոացվել է մոտավորապես 2։ Ներկայումս g-ի որոշման համար կիրառվում են ավելի ճշգրիտ՝ ռեզոնանսային մեթոդներ։
Կալինովկա (Ռոդիոնովո-Նեսվետայսկի շրջան)

Անվան այլ կիրառումների համար տե՛ս՝ Կալինովկա (այլ կիրառումներ)Կալինովկա (ռուս.՝ Калиновка), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Ռոդիոնովո-Նեսվետայսկի գյուղական համայնքի կազմի մեջ։
302 (թիվ)

302 (երեք հարյուր երկու), բնական թիվ, որը գտնվում է 301-ի և 303-ի միջև։


== Մաթեմատիկայում ==
302-ի թվանշանների գումարը հավասար է 5-ի
302-ի թվանշանների արտադրյալը հավասար է 0-ի
302-ը զույգ եռանիշ թիվ է
302-ի քառակուսին հավասար է 91 204-ի


== Այլ ոլորտներում ==
Մորոզովկա (գյուղ, Խմելնիկի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ուկրաիներեն՝ Морозівка), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1650 թվականին։
2001 թվականի տվյալներով Մորոզովկա գյուղում բնակվում էր 555 մարդ։ Բնակավայրը զբաղեցնում է 1,7 կմ² տարածք։ Բնակչության խտությունը կազմում էր 326,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստին Բոննևի

Քրիստին Բոննևի (նորվ.՝ Kristine Bonnevie, հոկտեմբերի 8, 1872(1872-10-08), Տրոնհեյմ, Trondhjems stiftamt, Նորվեգիա - օգոստոսի 30, 1948(1948-08-30)[…], Օսլո, Նորվեգիա), նորվեգացի կենսաբան, Նորվեգիայի առաջին կին պրոֆեսորը։ Հետազոտության ոլորտներն են եղել բջջաբանություն, գենետիկա, սաղմնաբանություն։


== Կենսագրություն ==
Քրիստին Բոննևին ծնվել է Յակոբ Օլ Բոննևիի (1838-1904) և Էնն Յուհան Դոայի (1839-1876) ընտանիքում, ովքեր ունեցել են ինը երեխա։ Նրանց ընտանիքը 1886 թվականին Թրոնհեյմից տեղափոխվել է Քրիստիանիա։ Քրիստինը չի ամուսնացել։ Քույրը եղել է ֆիզիկոս, օդերևութաբան Վիլհելմ Բյորկնեսի կինը։
Բոննևին ստացել է examen artium ակադեմիական վկայագիր 1892 թվականին և սկսել է ուսումնասիրել կենդանաբանություն, հետագայում ուսումնասիրել է կենսաբանություն։ 1906 թվականին ավարտել է դոկտորական ատենախոսությունը «Undersøgelser over kimcellerne hos Enteroxenos østergreni» (Enteroxenos østergreni սաղմնային բջիջների ուսումնասիրություն)։ 1898-1899 թվականներին Ցյուրիխում սովորել է Առնոլդ Լանգի ղեկավարությամբ, 1900-1901 թվականներին` Վյուրցբուրգում Թեոդոր Բովերի ղեկավարությամբ, 1906-1907 թվականներին՝ Նյու Յորքի Կոլումբիայի համալսարանում Էդմունդ Բիչեր Վիլսոնի ղեկավարությամբ։ 1900 թվականին նա Zootomic լաբորատորիայում փոխարինել է Յուհան Հյոյին։ 1912-1937 թվականներին Քրիստին Բոննևին եղել է Ֆրեդերիկ թագավորական համալսարանի պրոֆեսոր, 1916 թվականին հիմնադրել է Ժառանգականության հետազոտությունների ինստիտուտը։
1911 թվականին Բոննևին դարձել է Նորվեգիայի գիտությունների ակադեմիայի առաջին կին անդամը։ Այնուհետև նա հիմնադրել է Կին ակադեմիկոսների նորվեգական ընկերակցությունը, որը ղեկավարել է 1922-1925 թվականներին։ 1916 թվականին նա ուսուցման տուն է հիմնել աղջիկների համար, 1923 թվականին հիմնել է ուսանողական տուն։ 1927-1937 թվականներին Քրիստինը եղել է համալսարանի հեռարձակման հանձնաժողովի անդամ։ 1909-1918 թվականներին եղել է Լիբերալ-ազատամտական կուսակցության կենտրոնական խորհրդի անդամ։ Ընտրվել է Քրիստիանիայի քաղաքային խորհրդի անդամ և պաշտոնավարել 1908-1919 թվականներին, 1915 թվականին Նորվեգիայի խորհրդարանում եղել է փոխներկայացուցիչ։ 1916–1918 թվականներին Gamle Aker ընտրական օկրուգում եղել է Օտտո Բահր Հալվորսենի տեղակալը։


== Պարգևներ ==
Հայրենիքին մատուցված ծառայությունների համար մեդալ, 1920
Ֆրիտյոֆ Նանսենի մրցանակ, 1935
Սուրբ Օլաֆի շքանշան, 1946


== Հիշատակ ==
Օսլոյի համալսարանի Blindern կենսաբանական մասնաշենքն անվանվել է Քրիստին Բոննևիի տուն։


== Ծանոթագրություններ ==


== Արտաքին հղումներ ==
Ընտանեկան ծագումնաբանություն
Ամելի Մորեսմոյի կարիերայի վիճակագրություն

Ամելի Մորեսմոյի կարիերայի վիճակագրությունը իրենից ներկայացնում է ֆրանսիացի թենիսիստուհի և աշխարհի նախկին թիվ մեկ ռակետ Ամելի Մորեսմոյի կարիերայի ամփոփ վիճակագրությունը և մրցաշարերի եզրափակիչներում մասնակցությունները։


== Գլխավոր եզրափակիչներ ==


=== Մեծ Սաղավարտի մրցաշարերի եզրափակիչներ ===


==== Մենախաղ՝ 3 (2–1) ====


==== Զուգախաղ՝ 1 (0–1) ====


=== Օլիմպիական խաղերի եզրափակիչներ ===


==== Մենախաղ՝ 1 Արծաթե մեդալ (0–1) ====


=== WTA Մրցաշարերի եզրափակիչներ ===


==== Մենախաղ՝ 3 (1–2) ====


=== Մակարդակ I / Premier Mandatory & Premier 5 եզրափակիչներ ===


==== Մենախաղ՝ 11 (6 տիտղոս, 5 պարտություն) ====


==== Զուգախաղ՝ 1 (1 տիտղոս) ====


== WTA Tour մրցաշարերի եզրափակիչներ ==


=== Մենախաղ՝ 48 (25 տիտղոս, 23 պարտություն) ===


=== Զուգախաղ (3 տիտղոս, 1 Պարտություն) ===


== Singles performance timeline ==


== Կարիերայում WTA Tour-ի մրցանակային գումարներ ==


== Մրցակցուհիների հետ հանդիպումների արդյունքներ ==


=== Աշխարհի թիվ մեկ ռակետների հետ հանդիպումների արդյունքներ ===


=== Թուփ-10 թենիսիտուհիների հետ հանդիպումների արդյունքներ ===


== Աղբյուրներ ==
Ամելի Մորեսմոյի վիճակագրությունը WTA-ի կայքում
Բարեիո

Բարեիո (իսպ.՝ Bareyo), բնակավայր և մունիցիպալիտետ Իսպանիայում։ Գտնվում է Կանտաբրիա պրովինցիայում (Կանտաբրիա ինքնավար համայնքում)։ Մունիցիպալիտետը գտնվում է Տրասմերա շրջանում։ Տարածքը կազմում է 32 կմ²։ Բնակչությունը՝ 2053 մարդ (2010 թվականի տվյալներով)։
Թեղենիք

Թեղենիք, գյուղ Հայաստանի Կոտայքի մարզում` մարզկենտրոնից 26 կմ հարավ-արևմուտք` Երևան-Աղվերան ավտոճանապարհից ոչ հեռու։
Թեղենիք է վերանվանվել 1980 թ.-ի Հուլիսի 30-ին։


== Բնակչություն ==
Բնակչության նախնինների գաղթել Կարսի և Մուշի գյուղերից։
Թեղենիքի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, դաշտավարությամբ, հացահատիկի և բազմամյա կերաբույսերի մշակությամբ։


== Պատմամշակութային կառույցներ ==
Թեղենիքում կա VII դարի “Ծաղկեվանք” եկեղեցի, իսկ արևմտյան կողմում՝ “Թղիթ” հնավայրը։


== Տես նաև ==
Թեղենիքի պատմության և մշակույթի անշարժ հուշարձանների ցանկ (Կոտայքի մարզ)
Սրբոց Նահատակաց եկեղեցի (Թեղենիք)


== Ծանոթագրություններ ==
Պետուշկի (գյուղ, Նովոսիլսկի շրջան)

Անվան այլ կիրառումների համար տե՛ս՝ ՊետուշկիՊետուշկի (ռուս.՝ Петушки), գյուղ Ռուսաստանի Օրյոլի մարզի Նովոսիլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Nirvana (մինի ալբոմ)

«Nirvana», անգլիացի երգիչ և երգերի հեղինակ Սեմ Սմիթի դեբյուտային մինի ալբոմ։ Այն թողարկվել է 2013 թվականի հոկտեմբերի 4-ին Մեծ Բրիտանիայում թվային ներբեռնմամբ։ Մինի ալբոմը ներառել է Disclosure խմբի «Latch» երգի ակուստիկ տարբերակը։ 2013 թվականի հոկտեմբերին «Safe with Me» երգը զբաղեցրել է UK Singles Chart-ի 86-րդ հորիզոնականը, իսկ «Nirvana»-ն՝ 82-րդ։


== Նկարագրություն ==
Մինի ալբոմը 4 երգից է բաղկացած։ Առաջինը՝ «Safe with Me» անվանմամբ, պրոդյուսերավորվել է Two Inch Punch-ի կողմից, իսկ դրա պրեմիերան կայացել է 2013 թվականի հուլիսի 24-ին՝ MistaJam-ի BBC Radio 1Xtra շոուի ժամանակ։ Մինի ալբոմի երկրորդ սինգլը՝ «Nirvana»-ն, պրոդյուսերավորվել է Craze & Hoax-ի և Ջոնաթան Քրիքի կողմից։ Մինի ալբոմը նաև ներառել է «Latch» երգի Սմիթի մենակատար ակուստիկ և «I've Told You Now» երգի կենդանի տարբերակները։ BBC Radio 1-ի հետ հարցազրույցում ձայնագրման թիմը հայտնել է, որ մինի ալբոմի երգերը «փորձառական» էին և չէին հայտնվի «In the Lonely Hour» ալբոմում։


== Երգացանկ ==


== Չարթեր ==


== Թողարկման պատմություն ==


== Ծանոթագրություններ ==
Վոլգայի ծովալճակներ (նկար)

«Վոլգայի ծովալճակներ» (ռուս.՝ Волжские лагуны), ռուս նկարիչ, բնանկարի վարպետ վաղամեռիկ Ֆեոդոր Վասիլևի նկարներից։ Հեղինակը կտավը վրձնել է 1870 թվականին։ Յուղաներկով կտավի չափերն են՝ 70 × 127 սմ։ «Վոլգայի ծովալճակներ» ստեղծագործությունն այսօր պահպանվում և ցուցադրվում է Տրետյակովյան պատկերասրահում (Մոսկվա, Ռուսաստանի Դաշնություն)։


== Պատմություն ==
1870 թվականի ամառային ամիսներին քսանամյա նկարիչ Ֆեոդոր Վասիլևը մեկնել է դեպի Վոլգա գետի հովիտ։ Ճամփորդությանը մասնակցում էին նաև նկարիչներ Իլյա Ռեպինն ու Եվգենի Մակարովը, ինչպես նաև երաժիշտ Վասիլի Ռեպինը (Իլյա Ռեպինի կրտսեր եղբայրը)։ Արվեստագետները ճանապարհորդության զգալի մասն անցկացրել են ներկայիս Ժիգուլյովսկ քաղաքային օկրուգի Շիրյաևո գյուղում, որն ընկած է Վոլգայի աջ ափին՝ Ժիգուլյովյան լեռների ստորոտին։
Այդ ճամփորդությունից վերադառնալուց հետո Ֆեոդոր Վասիլևը նկարել է մի քանի ստեղծագործություններ՝ օգտագործելով Վոլգայում արված էտյուդներից։ «Վոլգայի ծովալճակներ» կտավի հետ միասին հեղինակը վրձնել է նաև այլ նկարներ՝ «Վոլգայի տեսարան։ Բեռնանավեր» և  «Վոլգայի ափն անձրևից հետո»։
«Վոլգայի ծովալճակներ» ստեղծագործությունը մեծ հետաքրքրություն է առաջացրել նկարչի հետմահու ցուցահանդեսի ժամանակ, որը կայացել է 1874 թվականի հունվար ամսին Ռուսաստանի հյուսիսային մայրաքաղաք Սանկտ Պետերբուրգում։ Պավել Տրետյակովն այս նկարը ձեռք է բերել անձնական հավաքածուի համար (դրա հետ միասին նաև «Ձմեռը Ղրիմում», «Ղրիմի լեռները ձմռանը», «Նավակում Ղրիմի ափեր մոտ» և «Երեկո» նկարները) պարտքի դիմաց, որը հեղինակը չէր կարողանում հետ վերադարձնել հիվանդության, հետո նաև մահվան պատճառով։


== Նկարագիր ==
«Վոլգայի ծովալճակներ» ստեղծագործությունում հեղինակը պատկերել է բնության լարված վիճակը՝ նախքան ամպրոպի սկսվելը։ Թանձրացած մուգ ամպերը կախված են մերձափնյա ծովալճակի և հետին պլանում պատկերված բլուրի վրա։
Այսօր «Վոլգայի ծովալճակներ» ստեղծագործությունը պահպանվում և ցուցադրվում է Մոսկվայի Տրետյակովյան պատկերասրահում. գույքագրման համարն է № 902:


== Ծանոթագրություններ ==
Սոֆի Ֆրեմիե

Սոֆի Ֆրեմիե (Ռյուդ) (ֆր.՝ Sophie Fremiet, հունիսի 16, 1797(1797-06-16), Դիժոն - դեկտեմբերի 4, 1867(1867-12-04)[…], Փարիզ), ֆրանսիացի դիմանկարային նկարչուհի, քանդակագործ Ֆրանսուա Ռյուդի կինը։


== Կենսագրություն ==
Սոֆի Ֆրեմիեն ծնվել է 1797 թվականին Դիժոնում։ Մորական կողմից պապը եղել է Լուի-Գաբրիել Մոնյեն՝ Դիժոնի կերպարվեստի թանգարանի առաջին պահապանը։ Հայրը՝ Լուի Ֆրեմիեն ևս հետաքրքրված է եղել արվեստով, մտերիմ է եղել ինտելեկտուալ և արվեստագետների շրջանակին։ Նա աջակցել է երիտասարդ քանդակագործ Ֆրանսուա Ռյուդին, օգնել նրան նյութապես և հաճախ հրավիրել իրենց տուն։ Գեղանկարչության առաջին դասերը Սոֆին ստացել է Անատոլ Դևոժից՝ նկարիչ Ֆրանսուա Դևոժի որդուց, որի հետ մտերիմ է եղել իր պապը։ Ինքն Անատոլը եղել է Ժակ Լուի Դավիդի աշակերտը և Դիժոնի գեղարվեստի դպրոցի հիմնադիրը։
Բուրբոնների վերականգնման տարիներին Սոֆիի հայրը, լինելով մոլի բոնապարտական, ստիպված է եղել լքել Ֆրանսիան։ Նա հանգրվանել է Բրյուսելում, որտեղ էլ նրան ուղեկցել է հովանավորյալ Ֆրանսուա Ռյուդը։ Սոֆին Բրյուսելում ընդունվել է Դավիդի մոտ աշակերտելու, որը ևս այդ ժամանակ աքսորման մեջ էր գտնվում։ Ուսուցիչը բարձր է գնահատել Սոֆիի տաղանդը և նրան վստահել իրականացնելու իր աշխատանքների կրկնօրինակները։ Սոֆին նաև մասնակցություն է ունեցել է Բրյուսելում և Անտվերպենում ցուցահանդեսների։ 1818 թվականին Սոֆին Բրյուսելի սալոնում ներկայացրել է երկու դիմանկար. առաջին իրական հաջողությունը նրան 1820 թվականին բերել է «Հիասքանչ Անտիա» նկարը։
1821 թվականին Սոֆի Ֆրեմիեն ամուսնացել է Ֆրանսուա Ռյուդի հետ։ 1822 թվականին ծնվել է նրանց որդի Ամեդեուսը (մահացել է 1830 թվականին Փարիզում)։ Բրյուսելում Սոֆին ստեղծել է դիմանկարներ, դիցաբանական տեսարաններ և կրոնական բովանդակությամբ նկարներ։ Նա նաև ստացել է պատվերներ, այդ թվում Տերվյուրենի պալատի համար նկարներ, դուքս դ'Արենբերգի գրադարանի համար այլաբանական կերպարներ և այլն։ 1826 թվականին Ֆրանսուա Ռյուդը որոշել է վերադառնալ Փարիզ։ Նա ստեղծել է Ֆրանսիայի հզոր անձանց քանդակային պատկերներ, Սոֆին ևս դիմել է պատմական գեղանկարչությանը։ Սակայն նրա սիրելի թեման մնացել է դիմանկարչությունը, ընդ որում՝ նրա դիմանկարների տաք, ռոմանտիկ ոճը հակադրվել է նկարչուհու պատմական և կրոնական նկարների խիստ ակադեմիզմի հետ։ Նա հիմնականում նկարել է ընկերներին, ընտանիքի անդամներին և մտերիմներին, ինչպես նաև պատվերներ վերցրել փարիզյան և գավառական վերնախավից։
1832-1836 թվականներին Ռյուդն աշխատել է Փարիզի Հաղթական կամարի քանդակների ստեղծման վրա։ Մարսելյեզ անունով կերպարի համար որպես բնորդուհի հանդես է եկել Սոֆին։
1855 թվականին Ֆրանսուա Ռյուդը մահացել է։ Այրիացած Սոֆին շատ բան է արել ամուսնու հիշատակի և ժառանգության պահպանման համար։ 1867 թվականին թաղվել է ամուսնու կողքին՝ Մոնպառնասի գերեզմանատանը։

		


== Ծանոթագրություններ ==


== Գրականություն ==
Eliane Gubin Fremiet Sophie // Dictionnaire des femmes belges: XIXe et XXe siècles. — Lannoo Uitgeverij, 2006. — P. 257—258.
Geiger, Monique, Sophie Rude peintre et femme de sculpteur, une vie d'artiste au XIXe siècle (Dijon - Bruxelles - Paris). Dijon, Société des amis des Musées de Dijon, 2004. 2-9523255-0-2


== Արտաքին հղումներ ==
«François et Sophie Rude, citoyens de la liberté : un couple d'artistes au XIXe siècle» (ֆրանսերեն)։ Musée des beaux-arts de Dijon
Ռոմուալդ Ժուբե

Ռոմուալդ Էժեն Շառլ Ժան Ժուբե (ֆր.՝ Romuald Charles Eugène Gaudens Jean Sylve Joubé, հունիսի 20, 1876(1876-06-20), Մազեր - սեպտեմբերի 14, 1949(1949-09-14), Gisors)՝ ֆրանսիացի կինոյի և թատրոնի դերասան, ում կարիերան բեմի վրա և կինոյում տևել է մոտավորապես 30 տարի։


== Կարիերա ==
Իր կարիերան սկսել է Անդրե Անտուանի ղեկավարությամբ գործող Օդեոն թատրոնում։ 1921 - 1922 թվականներին հանդես է եկել է Կոմեդի Ֆրանս թատերախմբում։ Թեև հիմնականում եղել է թատրոնի դերասան, այդուհանդերձ նրան հաջողվել է 1990 թվականից սկսած՝ նկարահանվել բազմաթիվ  ֆիլմերում։ Կինոյում իր կարիերան սկսել է ֆրանսիական d’Art կինոստուդիայում։ Ընդհանուր առմամբ 30 տարվա կարիերայի ընթացքում նկարահանվել է ավելի քան 40 ֆիլմում։
Մահացե է 73 տարեկանում՝ 1949 թվականին։


== Ֆիլմագրություն ==
1919 — Ես մեղադրում եմ
1921 — Մատիաս Շանդոր
1924 — Le Miracle Des Loups
1937 — Les Perles De La Couronne
1938 — Ես մեղադրում եմ / J’accuse!


== Ծանոթագրություններ ==


== Արտաքին հղումներ ==
Մորանսենգո

Մորանսենգո (իտալերեն՝ Moransengo), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 211 մարդ (2008)։ Բնակչության խտությունը՝ 39 մարդ/կմ²։ Տարածքը կազմում է 5կմ²։ Փոստային ինդեքս՝ 14023։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։ 0141 900223


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռաստով (գյուղ, Տուրիի շրջան)

Ռաստով (ուկրաիներեն՝ Растів), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Ռաստով գյուղում բնակվում էր 243 մարդ։ Բնակավայրը զբաղեցնում է 1339 կմ² տարածք։ Բնակչության խտությունը կազմում էր 181,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պավլովսկոե (գյուղ, Բելոպոլիեի շրջան)

Անվան այլ կիրառումների համար տե՛ս՝ ՊավլովսկոեՊավլովսկոե (ուկրաիներեն՝ Павлівське), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Պավլովսկոե գյուղում բնակվում էր 18 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավաձի (կղզի)

Ավաձի (ճապ.՝ 淡路島), կղզի Ճապոնիայում։


== Աշխարհագրություն ==
Ավաձի կղզին հանդիսանում է Ներքին Ճապոնական ծովի ամենախոշոր կղզին և գտնվում է Օսակա ծովածոցի արևելքում, Կիի նեղուցի հարավում։ Կղզու մակերեսը կազմում է 592,17 կմ²։
Ավաձին Հոնսյու կղզին կապում է Ակասի Կայկիո կամրջի հետ, իսկ Սիկոկու կղզու հարավը՝ Օնարուտո կամրջի հետ։ Երկաթուղային հաղորդակցությունը կղզում բացակայում է։ Շարժման միակ միջոցը ավտոմոբիլային տրանսպորտն է։


== Պատմություն ==
Ավաձի անվանումը թարգմանաբար նշանակում է Ճանապարհ Ավա նահանգում, քանի որ նախկինում Ավաձի կղզով անցել է Հոնսյուից Սիկոկու տանող ամենակարճ ճանապարհը։ Սկսած 1615 թվականից, Ավաձի կղզում իշխել են Տակուսիմների թագավորները։
1958 թվականի հունվարի 26-ին կղզում վթարի է ենթարկվել ճապոնական «Nankai Maru» լաստանավը։ Աղետի հետևանքով զոհվել է 170 մարդ։


== Վարչական բաժանում ==
Կղզին վարչականորեն մտնում է Խիոգո պրեֆեկտուրայի մեջ և բաժանվում է երեք վարչական շրջանի՝ Ավաձի, Սումոտո, Մինամիավադզի։ Շրջաններից ամենամեծը Սումոտոն է։


== Տնտեսություն ==
Կղզու բնակիչների հիմնական զբաղմունքը գյուղատնտեսությունն է։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Awaji website of Hyōgo prefecture
Awaji Island Tourism Association
Awaji Island Portal
(4293) Մասումի

(4293) Մասումի (անգլ.՝ Masumi), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 1-ին Յոսիակի Օշիմայի կողմից Գեկկոյում։
Միջին հեռավորությունը Արեգակից կազմում է 2,722739 ա. մ., առավելագույնը մոտենում է 2,1212 ա. մ. հեռավորության վրա և հեռանում 3,3243 ա. մ.։ Արեգակի շուրջ մեկ ամբողջական պտույտ է կատարում 1641 երկրային օրվա ընթացքում, իր ուղեծրով շարժվելով միջինում 0,219379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4293) Մասումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չինաստանի ֆուտբոլի ազգային հավաքական

Չինաստանի ֆուտբոլի ազգային հավաքականը ներկայացնում է Չինաստանը ֆուտբոլի միջազգային մրցաշարերում և առանձին հանդիպումներում։ Վերահսկվում է Չինաստանի ֆուտբոլի ասոցիացիայի կողմից։ ՖԻՖԱ-ի և ԱՖԿ-ի անդամ է։
Չինաստանի հավաքականը Ասիայի գավաթում 2 անգամ գրավել է 2-րդ հորիզոնականը՝ 1984 և 2004 թվականներին և 1 անգամ մասնակցել է Աշխարհի առաջնության՝ 2002 թվականին։
ՖԻՖԱ-ի դասակարգման աղյուսակում զբաղեցնում է 82-րդ հորիզոնականը՝ 2017 թվականի հունիսի 1-ի դրությամբ։


== Մարզահագուստ ==
Չինաստանի ֆուտբոլի ազգային հավաքականը սովորաբար տնային հանդիպումներում խաղում է սպիտակ և կարմիր մարզահագուստով , իսկ արտագնա խաղերի ժամանակ չինացիները խաղում են ամբողջությամբ սպիտակ հագուստով։ 1995 թվականի Ասիայի գավաթի խաղարկության շրջանակներում շրջանառության մեջ դրվեց Չինաստանի ֆուտբոլի ազգային հավաքականի նոր մարզահագուստը, որն ուներ կապույտ գույն։ Կապույտ գույնի մարզահագուստը առաջին անգամ օգտագործվել է Սաուդյան Արաբիայի ֆուտբոլի ազգային հավաքականի դեմ խաղում։
Տասնամյակներ շարունակ Չինաստանի ֆուտբոլի ազգային հավաքականի մարզահագուստը կարում էր «Adidas» ընկերությունը, իսկ 2015-ից սկսած նրանց սպասարկում է «Nike»-ը։


== Հեռարձակում ==
Չինաստանի հավաքականի հանդիպումները սովորաբար ցուցադրվում են չինական CCTV-5, CCTV-5 +, GDTV, սպորտ+, STV-սպորտի BTV - 6 և մի շարք այլ տեղական մարզական ալիքներով։


== Մարզչական կազմ ==


== Ծանոթագրություններ ==


== Արտաքին հղումներ ==
Չինաստանի ֆուտբոլի ասոցիացիայի պաշտոնական կայքը
Չինաստանի հավաքականը FIFA.com-ում Archived 2018-03-02 at the Wayback Machine.
Չինաստանի հավաքականը soccerway.com կայքում
8-րդ մղոն

8-րդ մղոն (անգլ.՝ 8 Mile), ամերիկյան ֆիլմ-դրամա՝ նկարահանված 2002 թվականին, գլխավոր դերում՝ Էմինեմն։ Սցենարի հեղինակը Սքոտ Սիլվերը, ֆիլմի ռեժիսոր՝ Կյորտիս Հենսոնը։
Ֆիլմում նաև նկարահանվել են Քիմ Բեսինջերը, Բրիտանի Մյորֆին և Մեխի Ֆայֆերը։
«Ճագար» մականունով մի երիտասարդ՝ Ջիմի Սմիթը մասին է, ով ապրում է Դետրոյթում (1995) և աշխատում տեղական գործարանում։ Այս ֆիլմը տարբերվում է մյուս Հոլլիվուդյան ֆիլմերից նրանով, որ չունի Happy End։ Դիտողը այդպես էլ չի իմանում, հասնում է արդյո՞ք ֆիլմի հերոսը ինչ-որ հաջողությունների, թե՞ ոչ, ֆիլմը ստեղծողների համար առավել կարևոր է եղել ցույց տալ գլխավոր դերակատարի ներաշխարհը, մտածելակերպը, մի խոսքով՝ ցույց տալ կյանքն այնպես ինչպես այն կա։ Իսկ կյանքում ամեն ինչ փոխում է մեկ ակնթարթային պահը, երբ մարդը ինքն իր մեջ հասկանում է իրեն, խոսքերից միանգամից անցնում է գործի, ինչպիսի ջանքեր էլ, որ նրանից պահանջվեն։ Այս ֆիլմը Էմինեմի ինքնակենսագրությունը չէ, քանի որ այս ֆիլմում արտացոլվում է նրա կյանքի միայն մի մասը։ Ֆիլմը հաջողված է համարվում, հանդիսատեսի կողմից այն դարձել է սիրված։ Գլխավոր դերակատարը՝ Էմինեմը, 2003 թվականին ֆիլմը ստացել է «Օսկար», լավագույն երգի հեղինակի համար։


== Սյուժե ==
Դետրոյտ, 1995 թվական։ Քաղաքի արտադրական քաղաքականության զարգացումը փլուզվում է և հանգեցնում է քաոսի և շփոթության, ինչը բերում է սևերի ու սպիտակների կոմֆլիկտի։ Իրար կողքի հաշտ ու համերաշխ ապրող մարդիկ հայտնվում են բարիկադի հակառակ կողմերում։
Դետրոյթը արվարձաններից բաժանող «8 մղոն» մայրուղին դառնում է սպիտակների ու սևերի բաժանման գիծը։ Քաղաքում տեղի ունեցող իրադարձություններն իրենց հետքն են թողնում երաժշտության վրա։ Աղքատ արվարձաններում, որտեղ գլխավոր նպատակը գոյատևելն էր, բնակիչների համար հիփ-հոփը դառնում է դաժան իրականությունից կտրվելու միջոց։
Ջիմի Սմիթը՝ մականունը «Ճագար»-Սպիտակամորթ մի երիտասարդ, որը ապրում է Դետրոիտում և աշխատում տեղական գործարանում։ Ունենալով տաղանդ ռեփի ասպարեզում փորձում է մասնակցել ռեփ-մենամարտերի (Rap-Battle) աֆրոամերիկացիների հետ։ Իսկ այս կյանքում շատ բան որոշվում է մի շրջադարձային պահի, երբ մարդը, ինչ-որ բան հասկանալով և սկսելով ճանաչել ինքն իրեն, խոսքից անցնում է գործի, ինչ դժվարություններ էլ, որ այն իր մեջ պարունակի։


== Դերերում ==


== Մրցանակներ և պարգևներ ==


=== Հաղթող ===
«Օսկար» 2003 թվականին թողարկված
Լավագույն երգ - Lose Yourself
MTV Movie Awards 2003 թվական
Մրցանակ MTV տարվա լավագույն ճեղքում] - Էմինեմ
Մրցանակ MTV լավագույն տղամարդ դերասան - Էմինեմ


=== Առաջադրված ===
Ոսկե գլոբուս 2003 թվական
Լավագույն երգ - [Lose Yourself]
MTV Movie Awards 2003 թվական
Մրցանակ MTV լավագույն ֆիլմ


== Հետաքրքիր փաստեր ==
Ֆիլմի սկզբում Ջիմին մրցում է ռեփեր Lil’Ticի հետ, որը ֆիլմում խաղում է Էմինեմի լավագույն ընկերոջ դերը և D12 Proof խմբի անդամ։
Ավտոկայանում գտնվող բեմում կարդում է Օբի Թրայսը, որը այդ ժամանակ արդեն գրանցված էր Shady Records-ում
Ճաշի ընդմիջումի ժամանակ կարդում է Xzibitը։
Ֆիլմում, որպես սաունդրեք եղել է Music from and Inspired by the Motion Picture 8 Mile
Ֆիլմից Lose Yourself երգը ստացել է Օսկար մրցանակը՝ լավագույն սաունդրեքի համար։
Ֆիլմը նկարահանվել է Դետրոիտում, 27 լոկացիայում
Ֆիլմը նկարահանվել է 58 օրում։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Յոտա (տառ)

Յոտան (հունարեն` ιώτα), հունական այբուբենի իններորդ տառն է։ Հունական այբուբենում թվային արժեքն է` 10։ Այդ տառից է առաջացել լատինական այբուբենի I տառը։


== Համագրություններ ==
Հայկական` Յ
Կիրիլիցայի` Й
Լատինական` I
Վրացական` ჲ
Եբրայական` י


== Տես նաև ==
Հունական այբուբեն
Իվան Շմալգաուզեն (այլ կիրառումներ)

Իվան Շմալգաուզեն, կարող է վերաբերել՝

Իվան Ֆեոդորովիչ Շմալգաուզեն (1849-1894) - ռուս բուսաբան
Իվան Իվանովիչ Շմալգաուզեն (1884-1963) - խորհրդային կենսաբան, էվոլյուցիոն ուսմունքի տեսաբան
Նեդ Մարկոսյան

Նեդ Մարկոսյան (անգլ.՝ Ned Markosian), ամերիկահայ փիլիսոփա, Ամհերսթում Մասաչուսեթսի համալսարանի (UMass Amherst) փիլիսոփայության պրոֆեսոր։


== Կենսագրություն ==
Նեդ Մարկոսյանը ծագումով հայ է, ունի չորս եղբայր։ Բակալավրի աստիճանը նա ստացել է Օբեռլինի քոլեջում, իսկ փիլիսոփայության դոկտորի գիտական կոչումը՝ 1990 թվականին UMass Amherst-ում։ Նրա դոկտորականի խորհրդատուն Գարեթ Մեթյուզն էր։ Մարկոսյանը նախկինում դասավանդել է Լոուրենսի համալսարանում, Նյու Հեմփշիրի համալսարանում, Արևմտյան Վիրջինիայի համալսարանում, Բեյ Փեթ քոլեջում, Հարթֆորդի համալսարանում և Արևմտյան Վաշինգտոնի համալսարանում։ 2015 թվականի աշնանից աշխատում է UMass Amherst-ում։


== Գործունեություն ==
Մարկոսյանի աշխատությունները հիմնականում վերաբերում են մետաֆիզիկային, մասնավորապես՝ ժամանակի փիլիսոփայությանը, ֆիզիկական/նյութական օբյեկտների մետաֆիզիկային, ազատությանը և դետերմինիզմին և անձի ինքնությանը։ Նա նաև գրել է էթիկայի, իմացաբանության, որոշումների տեսության, լեզվի փիլիսոփայության, գիտության փիլիսոփայության, կրոնի փիլիսոփայության և փիլիսոփայության պատմության վերաբերյալ։
Մարկոսյանը դասախոսություններ է կարդացել ավելի քան տասը երկրում։ Նա մի քանի առիթներով այցելել է Հայաստան։ 2013 թվականին դասախոսություններ է կարդացել Երևանի պետական համալսարանում։ 2017 թվականին նա համահիմնադրել է Երևանի լեզվաբանության և փիլիսոփայության ակադեմիան (YALP), վերլուծական փիլիսոփայության և տեսական լեզվաբանության ամենամյա ամառային դպրոցը, որը տեղակայված է Հայաստանի ամերիկյան համալսարանում։ Այդ գործը նա սկսել է Դանիել Ալթշուլերի, Սուսաննա Մելքոնյան-Ալթշուլերի և Արշակ Բալայանի հետ։


== Հայացքներ ==
Ըստ PhilPapers-ի պրոֆիլի՝ Մարկոսյանը էմպիրիստ և աթեիստ է։
2019 թվականին Մարկոսյանը փիլիսոփայության ֆակուլտետները բազմազանեցնելուն նվիրված Ամերիկյան փիլիսոփայական ասոցիացիայի նիստի մասնակիցների թվում էր։
2019 թվականին Մարկոսյանը, տասնյակ այլ փիլիսոփաների հետ համատեղ, ստորագրել է առաջարկությունների ցանկ այն մասին, թե ինչ կարող են անել առանձին փիլիսոփաները և գերատեսչությունները՝ ակադեմիական շրջանակներում հետապնդումները կանխելու և սեռական ոտնձգությունների զոհերին աջակցելու ուղղությամբ։


== Հրապարակումներ ==
ԳրքերCarroll, John W. and Ned Markosian. An Introduction to Metaphysics. Cambridge University Press, 2010.ՀոդվածներMarkosian, Ned. “On Language and the Passage of Time.” Philosophical Studies, vol. 66, no. 1, 1992, pp. 1–26.
Markosian, Ned. "How fast does time pass?." Philosophy and Phenomenological Research 53, no. 4 (1993): 829-844.
Markosian, Ned. "Brutal composition." Philosophical Studies 92, no. 3 (1998): 211-249.
Markosian, Ned. "What are physical objects?." Philosophy and Phenomenological Research 61, no. 2 (2000): 375-395.
Markosian, Ned. "A defense of presentism." Oxford Studies in Metaphysics 1, no. 3 (2004): 47-82.
Markosian Ned (January 24, 2014)։ «Time»։ Stanford Encyclopedia of Philosophy։ Արխիվացված է օրիգինալից 30 November 2019-ին 


== Ծանոթագրություններ ==
Ռեսիֆիի ագլոմերացիա (մեզոշրջան)

Ռեսիֆիի ագլոմերացիա (պորտ.՝ Mesorregião Metropolitana do Recife) ադմինիստրատիվ-վարչական մեզոշրջան Բրազիլիայում, մտնում է Պերնամբուկի նահանգի կազմի մեջ։ Բնակչությունը կազմում է 4875 մարդ, 2007 թվականի տվյալներով։


== Մեզոշրջանի կազմ ==
Մոզոշրջանի մեջ մտնում են հետևյալ միկրոշրջանները.

Ֆերնանդու դի Նորոնիայի գավառ
Իտամարկայի գավառ
Սուապիի գավառ
Ռեսիֆիի գավառ
Նոճի

Նոճի (լատ.՝ Cupréssus), սարո, նոճազգիների ընտանիքի ասեղնատերև, մշտադալար ծառերի կամ թփերի ցեղ։ Հայտնի է մոտ 20 տեսակ։ Հայաստանի չոր մերձարևադարձային գոտում աճեցվում են նոճի մշտադալարը (Cupressus sempervirens) և նոճի արիզոնյանը (Cupressus arizonica)։


== Մորֆոլոգիական կառուցվածք ==
Ծառերի սաղարթը բրգաձև է, բարձրությունը՝ մինչև 30 մետր։ Ասեղնատերևները մանր թեփուկանման են՝ խեժային գեղձիկներով։ Կոները գնդաձև են, բազմանիստ, շուտ բացվող։ Սերմերը մանր են, տափակ, կարմրագորշագույն, թևավոր։ Բազմանում է սերմերով, կտրոններով, պատվաստմամբ։ Բնափայտը դեղնավարդագույն է, բնորոշ սուր հոտով, ամուր և թեթև։ Օգտագործվում է կահույքագործության մեջ։ Ապրում է մինչև 2000 տարի։ Ջերմա-լուսասեր է և երաշտադիմացկուն։


== Դասակարգում ==
Նոճիների դասը ըստ Կյու Թագավորական բուսաբանկան այգու տվյալների ունի 19 տեսակ։
:

Cupressus arizonica Greene — Արիզոնական նոճի.
Cupressus bakeri Jeps.
Cupressus cashmeriana Royle ex Carrière — Նոճի քաշմիր
Cupressus chengiana S.Y.Hu
Cupressus duclouxiana Hickel
Cupressus dupreziana A.Camus — Նոճի սահարային
Cupressus funebris Endl. — Արտասվող նոճի
Cupressus gigantea W.C.Cheng & L.K.Fu
Cupressus goveniana Gordon
Cupressus guadalupensis S.Watson
Cupressus lusitanica Mill. — Նոճի մեքսիկական
Cupressus macnabiana A.Murray bis
Cupressus macrocarpa Hartw.
Cupressus nootkatensis D.Don
Cupressus sargentii Jeps.
Cupressus sempervirens L.
Cupressus tonkinensis Silba
Cupressus torulosa D.Don ex Lamb. — Նոճի  Հիմալայան
Cupressus vietnamensis (Farjon & T.H.Nguyên) Silba
		
		


== Ծանոթագրություններ ==
Գոա, Դաման և Դիու

Գոա, Դաման և Դիու, վարչական միավոր, միութենական տերիտորիա Հնդկաստանում (Հնդստան թերակղզու արևմտյան ափին) 1961 թվականի դեկտեմբերի 19-ից 1987 թվականի մայիսի 30-ը։ Տարածքը կազմել է 3,7 հազար կմ2, բնակչությունը 1967 թվականին կազմել է 668 հազար, գլխավոր քաղաքը եղել է Փանաջին։ 
Բաղկացած է եղել ներկայիս Գոա նահանգից և Գուջարաթի ափին գտնվող Դաման և Դիու ափամերձ երկու փոքր անկլավներից։
Տնտեսության հիմքը համարվել է հողագործություն (բրինձ, շաքարեղեգ, կոկոսյան արմավենի, մանգո, բանան), ինչպես նաև ձկնաբուծությունը։ Գլխավոր նավահանգիստը Մարմագան քաղաքն էր։ 
16-րդ դարի կեսերից սկսած Գոսն, Դամանը և Դիուն պորտուգալական գաղութ էին։ Պորտուգալական տիրապետությունը դուրս է մղվել 1961-1962 թվականներին։  
1987 թվականին Գոային շնորհվեց նահանգի կարգավիճակ, իսկ Դամանը և Դիուն դարձան առանձին շրջան։
Ապոստոլովո

Ապոստոլովո (ուկրաիներեն՝ Апостолове), քաղաք Ուկրաինայի Դնեպրոպետրովսկի մարզի Ապոստոլովի շրջանում։ Բնակավայրը նախկինում նաև անվանվել է Վշիվոե, Պոկրովսկոե, Կոսիորովո։ Հիմնադրվել է 1793 թվականին։
2001 թվականի տվյալներով Ապոստոլովո քաղաքում բնակվում էր 16 356 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Չոր ցամաքային կլիմա

Չոր ցամաքային կլիմա, չոր խիստ ցամաքային կլիմայի տարատեսակ։ ՀՀ-ում ձևավորվում է Արարատյան գոգավորությունում, Վայքում՝ 1400-1500 մ բարձրություններում։ Ձմեռը չափավոր ցուրտ է՝ անկայուն ձնածածկույթով։ Հունվարին օդի միջին ջերմաստիճանը -4-ից -5oC է, նվազագույնը՝ -34oC: Գարունը մեղմ է, համեմատաբար՝ խոնավ։ Ամառը շոգ է, արևոտ՝ չոր եղանակների գերակշռությամբ, սկսվում է մայիսի սկգբին։ Հուլիս-օգոստոսին օդի միջին ջերմաստիճանը 23oC է, առավելագույնը՝ 41oC: Աշունը մեղմ է, արևոտ՝ անհողմ եղանակների գերակշռությամբ։ Անսառնամանիք ժամանակաշրջանը 200-220 օր է, 0oC-ից բարձր ջերմաստիճանների գումարը՝ 4300oC, տարեկան տեղումները՝ 350-400 մմ։ Լանդշաֆտը կիսաանապատային է։ Ոռոգման դեպքում պայմանները բարենպաստ են պտղաբուծության, այգեգործության և հացահատիկային բույսերի մշակման համար։
Նիմֆալիդներ

Նիմֆալիդներ (լատ.՝ Nymphalidae), ցերեկային թիթեռների ընտանիք։ Հայտնի է մոտ 2 հազար, Հայաստանում՝ 60 տեսակ։ Թևերի բացվածքը՝ 25-180 մմ է, վերևից՝ գունագեղ նկարով, ներքևից նկարը թաքնված է, որը հնարավորություն է տալիս թիթեռին նստած դիրքում աննկատ մնալ։


== Արտաքին տեսք ==
Առջևի ոտքերը զարգացած չեն. ձևափոխվել են և ընդունել խոզանակի տեսք։ Թրթուրների կուտիկուլան ճյուղավորվող կամ ելուստներով է։ Թիթեռները լավ թռչում են. հայտնի են որպես չվող տեսակ։ Կրտսեր սերնդի թրթուրները հաճախ ապրում են խմբերով՝ սարդոստայնանման բներում։


== Սնունդ ==
Սնվում են խոտաբույսերի, հազվադեպ՝ ծառատեսակների վրա։ Մեծամասնությունը միակեր է (եղինջի, մանուշակի Նիմֆալիդներ և այլն)։ Հարսնյակները հաճախ մետաղ, փայլուն բծերով են, կախված են գլխիվայր։ Որպես կանոն՝ ձմեռում են թիթեռները կամ երիտասարդ թրթուրները։


== Տեսակներ ==
Նիմֆալիդների լայնորեն տարածված տեսակներից են՝  սևադեղնավուն (լատ.՝ Nympha- los xantomelus), ցերեկային սիրամարգակն (լատ.՝ Inachisio), անկյունաձև էգեյա (լատ.՝ Polygonia egea), սադափաթիթեռ (լատ.՝ Arginnis pandora), կարմիր ադմիրալ (լատ.՝ Vanessa atalanta), երնջնակի թիթեռ (լատ.՝ Vanessa cardui), դիդիմա (լատ.՝ Melitaea didima) և այլն։ Որոշ հետազոտողներ վերջին տարիներին նիմֆալիդների ընտանիքին են միավորել թիթեռների մի քանի այլ խոշոր ընտանիքներ (այդ թվում՝ թավշաթիթեռներին)։
Գրիգորիս Մկրտիչյան

Գրիգորիս Մկրտիչյան (անհայտ - 1915), հայ բժիշկ։


== Կենսագրություն ==
Ծնվել է Փոքր Ասիայի արևմուտքի Բոլու քաղաքում։ Դեղագործական կրթություն է ունեցել։ 1915 թվականին Բրուսայում ու նեցել է սեփական դեղատուն և դեղագործ աշխատել։ Եղել է Բրուսայի քաղաքային խորհրդի նախագահը և քրեական դատարանի անդամ։ Սպանվել է կամ մահացել 1915 թվականին։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուր քերեն), Ստամ­բուլ, 2001։
Միքայել Դանիելյան

Միքայել Դանիելյան (փետրվարի 17, 1959(1959-02-17), Երևան, Հայկական ԽՍՀ, ԽՍՀՄ - օգոստոսի 24, 2016(2016-08-24)), հայ իրավապաշտպան։ Հայաստանում Հելսինկյան ասոցիացիայի հիմնադիր։


== Կենսագրություն ==
Միքայել Դանիելյանը ծնվել է 1959 թվականի փետրվարի 17-ին, Երևանում։ Ավարտել է Երևանի պոլիտեխնիկական ինստիտուտը, ստացել է տնտեսագետի որակավորում։


== Հասարակական գործունեություն ==
Միքայել Դանիելյանը 80-ականների վերջից զբաղվում էր իրավապաշտպանական գործունեությամբ։ 1991 թվականին «Էքսպրես Խրոնիկա» ռուսական իրավապաշտպանական հրատարակչությունում աշխատել է որպես թղթակից. հրատարակչությունն այդ ժամանակ ղեկավարում էր Ալեքսանդր Պոդրաբինեկը։ 1995 թվականին Դանիելյանը դարձել է Հայաստանի Հելսինկյան կոմիտեի հիմնադիրներից մեկը, բայց մյուս հիմնադիրների հետ տարաձայնությունների պատճառով 1996 թվականին լքել է այդ կազմակերպությունը և նույն թվականին ստեղծել Հելսինկյան ասոցիացիա կազմակերպությունը, որը ղեկավարել է մինչև իր մահը` 2016 թվականը։ Միքայել Դանիելյանը համարվում է Հայաստանի առավել հեղինակավոր իրավապաշտպաններից մեկը և մարդու իրավունքների իրավիճակի վերաբերյալ նրա զեկույցները հաճախ հիշատակվում էին օտարերկրյա առաքելությունների և միջազգային կազմակերպությունների պաշտոնական զեկույցներում։
2004 և 2008 թվականներին Միքայել Դանիելյանը հարձակման է ենթարկվել, որը, իրավապաշտպանական շարժման արտասահմանյան ներկայացուցիչների կողմից միանշանակ գնահատվել է որպես բռնաճնշում հետխորհրդային երկրներում քաղաքացիական հասարակության այլախոհ առաջնորդների դեմ։


== Մրցանակներ ==
1998 թվականին Հելսինկյան ասոցիացիան արժանացել է ԱՄՆ կառավարության և ԵՄ-ի «Ժողովրդավարություն և քաղաքացիական հասարակություն» համատեղ մրցանակի։ 2008 թվականին Միքայել Դանիելյանը դարձել է Հայաստանում ԱՄՆ դեսպանության կողմից հիմնադրված Ազատության մրցանակի առաջին դափնեկիրը, այդ թվում՝ Հայաստանում 2008 թվականի նախագահական ընտրություններից հետո բողոքի ցույցերի ընթացքում քաղաքացիների քաղաքացիական իրավունքների պաշտպանության գործում ունեցած ներդրման համար։


== Մահ ==
Միքայել Դանիելյանը մահացել է 2016 թվականի օգոստոսի 24-ին, սրտի կաթվածից։


== Ծանոթագրություններ ==


== Արտաքին հղումներ ==
Human Rights Houses pay tribute to Mikael Danielyan
Understanding Post-Soviet Transition — Corruption, Collusion and Clientelism Christoph H. Stefes.
Ճառընտիր (3782)

Ճառընտիր (3782), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3782 թվի տակ։ Ձեռագիրը գրվել է 12-րդ դարում Գրիգոր գրիչի կողմից։ Ստացողը եղել է Յովհաննէս քերթողահայրը։ Գրված է թղթի վրա, որը ունի 46X32 չափս։ Ձեռագիրը կազմված է 267 թերթից։ Գրված է երկսյուն, բոլորգիրով։ Ունի կիսախորան, լուսանցազարդ մանրանկարներ։ Կազմը` դրոշմազարդ կտավ։ Հիշատակարաններ՝ գրիչ՝ 8 ա, 32 ա, 145 բ, 170 բ, 187 ա և այլուր, հետագայի՝ 133 ա, 161 ա (1724 թվական), 135 բ, 165 բ (1802 թվական)։


== Բովանդակություն ==
Ի Մեկնութեանց Մատթէի, Ղուկասու, Յոհաննու առևտարանացմ Եսայեայ, Միքեայ մարգարէութեանց, թղթոցն Պողոսի
Ի Ղուկասու Մեկնութեանց Կիւրզի Աղէքսանդրացոյ, Իգնատիոսի վրդ֊ի, Բարագի
Ի Սաղմոսաց Մեկնութենէն Եպիփանու
Ի Յովհաննու Մեկնութենէն Նանայի
Ճառք (Եղիշէ, Զաքարիա կթղ․, Գր․ Լուսաւորիչ, Գր․ Աստուածաբան, Թէոդորոս, Ոսկեբերան, Եփրեմ, Անթիպատրոս, Գենադ Կ․ Պօլսեցի, Գր․ Նիւսացի, Եպիփան, Կիւրեղ Երուսաղէմացի, Նեկտասիոս, Թադէոս առաքեալ, Յուկ․ Սրճեցի, Մովս․ Քերթող․ Բարիդաս, Սահակ Պարթև, Զինվոր)
Ներբողեանք (Բարսեղ, Դաւիթ, Մովս․ Խորենացի, Եփրեմ, Զաքարիա կթղ․, Ոսկեբերան)
Յեկեղեցական Պատմութենէն Եւսերիոսի
Թուղթք (Գր․ եպս Արծրունյաց, Դիոն․ Արիստագացի)
Վարք և վկայարանութիւնք


== Ծանոթագրություններ ==
Ռուբեն Նաջարով

Ռուբեն Ալեքսանդրի Նաջարով (1927 - փետրվարի 19, 1995(1995-02-19), Մոսկվա, Ռուսաստան), հայ հոգեբույժ։ Բժշկական գիտությունների դոկտոր (1965), պրոֆեսոր, ՌԴ ԲԳԱ թղթակից անդամ։


== Կենսագրություն ==
Ռուբեն Նաջարովը ծնվել է 1927 թվականին։ 1949 թվականին ավարտել է Մոսկվայի 2-րդ բժշկական ինստիտուտը, 1952-1955 թվականներին սովորել է ասպիրանտուրայում։ 1949-1952 թվականներին աշխատել է Տամբովի տարածաշրջանային հոգեբուժարանում։ 1963-1982 թվականներին ԽՍՀՄ բժշկական գիտությունների ակադեմիայի Հոգեկան առողջության գիտական կենտրոնի Կլինիկական հոգեբուժության լնստիտուտի տնօրեն, 1988-1995 թվականներին՝ ՌԴ նախագահին առընթեր կառավարության բժշկական կենտրոնի գլխավոր հոգեբույժ։ Ղեկավարել է ԱՀԿ հոգեկան հիվանդությունների դասակարգման գծով փորձագետ և շիզոֆրենիայի հետազոտության կենտրոնը, եղել Ս. Կորսակովի անվան նյարդաբուժության և հոգեբուժության հանդեսի խմբագրական խորհրդի անդամ, Բժշկական ռեֆերատիվ ամսագրի հոգեբուժության բաժնի ղեկավար։
Աշխատանքները վերաբերում են դանդաղընթաց շիզոֆրենիայի և անբարենպաստ ընթացող պատանեկան շիզոֆրենիայի կլինիկային, հոգեկան խանգարումների բուժմանը և հոգեդեղաբանական միջոցների ազդեցությամբ առաջացող կլինիկական պատկերի ձևափոխությանը, կենսաբանական հոգեախտաբանությանը։
Մահացել է 1995 թվականի փետրվարի 19-ին Ռուսաստանի Մոսկվա քաղաքում։


== Երկեր ==
Шизофрения : Клиника и патогенез / А. В. Снежневский, Р. А. Наджаров, Э. Я. Штернберг и др.; Под общ. ред. А. В. Снежневского; Акад. мед. наук СССР . – Москва : Медицина, 1969 . - 460, 3 с. : ил. - Авт. указаны в огл. - Библиогр.: с. 439-461 .
Наджаров Р.А., Шизофрения : Мультидисциплинар. исслед. / А. В. Снежневский, Р. А. Наджаров, М. Ш. Вроно и др.; Под ред. А. В. Снежневского; Акад. мед. наук СССР . - Москва : Медицина, 1972 . - 398, 2 с., 1 л. ил. : ил., табл. - Авт. указаны в огл. - Библиогр.: с. 380-399 .
Наджаров Р.А., Руководство по психиатрии : В 2 т. / Под ред. Г. В. Морозова . - Совмест. изд. (СССР, ГДР, ЧССР, ВНР, НРБ, СРР, ПНР) . - Москва : Медицина, 1988 . -


== Ծանոթագրություններ ==
Շչերբանի (գյուղ, Ստարոսինյավսկի շրջան)

Անվան այլ կիրառումների համար տե՛ս՝ ՇչերբանիՇչերբանի (ուկրաիներեն՝ Щербані), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Շչերբանի գյուղում բնակվում էր 385 մարդ։ Բնակավայրը զբաղեցնում է 1483 կմ² տարածք։ Բնակչության խտությունը կազմում էր 259,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովայա Մացիլևկա

Նովայա Մացիլևկա (ռուս.՝ Новая Мацилевка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)